 Wanne waomba hifadhi Ufaransa: Msemaji wa Mahakama ya Kimataifa ya Mauaji ya Kimbari ya Rwanda ICTR, Roland Amoussouga ametangaza kwamba maafisa watatu wa zamani wa serikali ya Rwanda walioachiwa huru na mahakama hiyo pamoja na afisa mmoja wa jeshi la nchi hiyo, aliyemaliza kutumikia adhabu yake, wameiomba Ufaransa iwapatie viza ya muda mrefu ya kuishi nchini humo, ili waweze kuungana na familia zao zinazoishi katika nchi hiyo. 